text: Smart, Parat, Svar
  10 januar 2018 kl. 18.13
  Den klogeste 6.klasse i TV SYDs sendeområde blev fundet onsdag. Og den kommer fra Kolding.
  Der var idag lokalfinale i den landsomfattende konkurrence for 6. klasser, Smart, Parat, Svar, hvor de kvikke poder skal svare på alt mellem himmel og jord. Og vinderen blev Brændkjærskolen i Kolding, der nu kan kalde sig skolen med de kvikkeste 6.klasseelever i Syd- og Sønderjylland.
  Om de også bliver de klogeste i landet vil vise sig d. 21. maj, når der er finale i Odense. Præmien er 10.000 gode danske kroner til klassekassen.
  